ইয়াৰ পাছতে অনন্ত ৰায় মহাৰাজে নিজৰ ভাষণত কোচবিহাৰ ৰাষ্ট্ৰ ভাৰতৰে চামিলৰ ইতিহাস বৰ্ণনা কৰাৰ লগতে সকলো জাতি-জনগোষ্ঠীৰ লোকক একেলগে মিলি থকাৰ আহ্বান জনোৱাৰ লগতে কেন্দ্ৰীয় শাসিত অঞ্চল হ'লে ব্যাপক উন্নয়ণ হ'ব বুলি দাবী কৰে । তেওঁ কয় যে কেন্দ্ৰীয় চৰকাৰৰ সৈতে ২০১৫-১৬ চনত কোচবিহাৰ কেন্দ্ৰীয় শাসিত ৰাজ্য গঠন সন্দৰ্ভত আলোচনা হৈছিল ।
কোচবিহাৰ কেন্দ্ৰীয় শাসিত ৰাজ্যৰ বিৰোধিতা কৰাসকলক উদ্ধেশ্যি মহাৰাজে কয় যে এতিয়া সেই সময় নাই, বেজি এটা পৰিলেও চৰকাৰে দেখি আছে । আমি কথা পাতি থকাটোও চৰকাৰে দেখি আছে বুলি তেও মন্তব্য কৰে । প্ৰায় পাঁচ সহস্ৰাধিক লোকৰ উপস্থিতিত অনুষ্ঠিত কোচবিহাৰ-ভাৰত মাৰ্জাৰ চুক্তি দিৱসৰ কাৰ্যসূচী নাৰায়ণী সেনাই পৰিচালনা কৰে । অনুষ্ঠানত বিজেপি, কোচ ৰাজবংশী সন্মিলনীকে আদি কৰি কেবাটাও দল-সংগঠনৰ নেতৃত্ব উপস্থিত থকাৰ লগতে কমতাপুৰ শায়ত্ব শাসিত পৰিষদৰ কেইবাজনো কাৰ্য্যবাহী সদস্য উপস্থিত থাকে ।
